CELEX: C2005/205/55
Language: sl
Date: 2005-08-20 00:00:00
Title: Zadeva T-231/05: Tožba družbe Corsica Ferries France proti Komisiji Evropskih skupnosti, vložena dne 15. junija 2005

20.8.2005   
            
            
               SL
            
            
               Uradni list Evropske unije
            
            
               C 205/30
            
         Tožba družbe Corsica Ferries France proti Komisiji Evropskih skupnosti, vložena dne 15. junija 2005
   (Zadeva T-231/05)
   (2005/C 205/55)
   Jezik postopka: francoščina
   Družba Corsica Ferries France, s sedežem v Bastii (Francija), ki jo zastopata Stéphane Rodrigues in Alice Jaume, avocats, je dne 15. junija 2005 na Sodišču prve stopnje Evropskih skupnosti vložila tožbo proti Komisiji Evropskih skupnosti.
   Tožeča stranka Sodišču prve stopnje predlaga, naj:
   
               1.
            
            
               razglasi za nično odločbo Komisije z dne 16. marca 2005 glede drugega dela pomoči za prestrukturiranje, ki ga je Francija dodelila Société Nationale Maritime Corse-Méditerranée (SNCM);
            
         
               2.
            
            
               toženi stranki naloži plačilo vseh stroškov.
            
         Tožbeni razlogi in bistvene trditve
   S to tožbo se izpodbija Odločba Komisije K(2004)4751 konč. z dne 16. marca 2005, s katero je bilo plačilo drugega dela pomoči za prestrukturiranje, ki ga je v korist Société Nationale Maritime Corse-Méditerranée (SNCM) opravila Francija, pod določenimi pogoji razglašeno v skladu s skupnim trgom (pomoč št. C 58/2002, prej N 118(2002)). Ta odločba sledi tisti z dne 9. julija 2003, ki je, pogojno, odobrila prvi del zadevne pomoči za prestrukturiranje.
   V podporo svojih trditev tožeča družba zatrjuje kršitev člena 87 Pogodbe ES in pravil, sprejetih za njegovo izvedbo, ki so upoštevna v predmetni zadevi, in sicer po eni strani pogojev iz zgoraj navedene odločbe z dne 9. julija 2003 in po drugi strani pogojev, ki izhajajo iz Komisijinih smernic Skupnosti iz leta 1997 o državnih pomočeh pomorskemu prometu (1) in smernic Komisije iz leta 1999 o državnih pomočeh za reševanje in prestrukturiranje podjetij v težavah (2), kot se uporabljajo po začetku postopka preverjanja spornih pomoči.
   Tožeča stranka s tem v zvezi podrobneje navaja, da naj bi, v nasprotju z odločbo z dne 9. julija 2003, deleži SNCM v Compagnie Corse Méditerranée ne bili preneseni. Poleg tega naj bi SNCM še naprej vodila cenovno politiko, s katero naj bi ponujala nižje cene od cen svojih konkurentov.
   Poleg tega, glede zgoraj navedenih smernic Skupnosti, naj bi načrt prestrukturiranja, ki ga je predstavila Francoska republika, ne bil izveden v celoti. Za povrh naj bi znesek pomoči ne bil omejen na strogo spodnjo mejo.
   
      (1)  UL C 205, 5.7.1997, str. 5.
   
      (2)  UL C 288, 9.10.1999, str. 2.